ರಾಗಿಣಿ ದ್ವಿವೇದಿ ನಟನೆಯ `ಸೋನೆಯಾ’ ಆಲ್ಬಂ ಸಾಂಗ್ ಔಟ್

ಸ್ಯಾಂಡಲ್‌ವುಡ್‌ನ (Sandalwood) ತುಪ್ಪದ ಬೆಡಗಿ ರಾಗಿಣಿ ದ್ವಿವೇದಿ (Ragini Dwivedi) ಈಗ ಸೋನೆಯಾ (Soneyeah Album Song) ಆಗಿ ಮಿಂಚಿದ್ದಾರೆ. ಹೊಸ ಆಲ್ಬಂ ಸಾಂಗ್‌ಗೆ ರಾಗಿಣಿ ಸೊಂಟ ಬಳುಕಿಸಿರುವ ವೀಡಿಯೋ ಈಗ ಸೋಷಿಯಲ್ ಮೀಡಿಯಾದಲ್ಲಿ ಸಂಚಲನ ಸೃಷ್ಟಿಸಿದೆ.

ಚಂದನವನದ ಬ್ಯುಸಿ ನಟಿಯಾಗಿರುವ ರಾಗಿಣಿ ದ್ವಿವೇದಿ ಗ್ಯಾಪ್‌ಲೊಂದು ಆಲ್ಬಂ ಹಾಡಿಗೆ ಹೆಜ್ಜೆ ಹಾಕಿದ್ದಾರೆ. ರಾಗಿಣಿ ಅವರ ಸೌಂದರ್ಯ ವರ್ಣನೆ ಮಾಡುವಂತಹ ಸೋನೆಯಾ ಹಾಡು ಸೊಗಸಾಗಿದೆ. ಬಾಲಿವುಡ್ ರೇಂಜ್‌ನಲ್ಲಿ ಈ ಸಾಂಗ್ ಔಟ್‌ಪುಟ್ ಬಂದಿದೆ.

ರಾಗಿಣಿ ಅವರ ಸೌಂದರ್ಯ ಗುಣಗಾನ ಮಾಡುವಂತಹ ಹಾಡು ಇದಾಗಿದ್ದು, ಸಿಂಪಲ್ ಪದಗಳು ಒಳಗೊಂಡಿರುವ ಕನ್ನಡದ ರ‍್ಯಾಪ್ ಸಾಂಗ್ ಇದಾಗಿದೆ. ಗಾಯಕ ಕ್ವೀಕ್ ಮತ್ತು ಮಾರ್ಟಿನ್ ಯೋ ನಟಿಸಿ, ಲಿರಿಕ್ಸ್ ಜೊತೆಗೆ ಹಾಡಿಗೆ ಕೂಡ ಧ್ವನಿಯಾಗಿದ್ದಾರೆ. ಈ ಚೆಂದದ ಆಲ್ಬಂ ಸಾಂಗ್ ಅನ್ನ ಶ್ರೀಕಾಂತ್ ಕೆಪಿ (Srikanth Kp) ನಿರ್ಮಾಣ ಮಾಡಿದ್ದು, ಲಹರಿ ಮ್ಯೂಸಿಕ್‌ನಲ್ಲಿ (Lahari Music) ರಿಲೀಸ್ ಆಗಿದೆ. ಇದನ್ನೂ ಓದಿ: ವಿಶೇಷ ಫೋಟೋ ಶೇರ್‌ ಮಾಡಿ ತಮನ್ನಾ ಜೊತೆಗಿನ ಪ್ರೀತಿ ಅಧಿಕೃತಗೊಳಿಸಿದ ವಿಜಯ್ ವರ್ಮಾ

View this post on Instagram

A post shared by MRT Music (@mrtmusicofficial)

`ಕ್ಲಬ್‌ನಲ್ಲಿ ನೋಡಿದ ಮೇಲೆ ಸುಸ್ತಾಗಿ ಆಗಿ ಹೋದೆ. ಜೀನ್ಸ್ ಹಾಕಿ ಬಂದಿದ್ದೆ ಮಸ್ತಾಗಿ ಹೋದೆ’ ಎಂದು ಮೂಡಿ ಬಂದ ಸೋನೆಯಾ ಹಾಡಿನಲ್ಲಿ ರಾಗಿಣಿ ಮುದ್ದಾಗಿ ಕಾಣಿಸಿದ್ದಾರೆ. ಬಳಕುವ ಬಳ್ಳಿಯಂತೆ ಮೈ ಚಳಿ ಬಿಟ್ಟಿ ಕುಣಿದಿದ್ದಾರೆ. ಕನ್ನಡ ಮತ್ತು ಪಂಜಾಬಿ ಭಾಷೆಯನ್ನು ಹಾಡಿನಲ್ಲಿ ಬಳಕೆ ಮಾಡಲಾಗಿದೆ. ಇನ್ನೂ ನಟಿ ರಾಗಿಣಿಯ ಸೋನೆಯಾ ಅವತಾರಕ್ಕೆ ಅಭಿಮಾನಿಗಳು ಫಿದಾ ಆಗಿದ್ದಾರೆ. ಈ ಸಾಂಗ್ ಎಲ್ಲೆಡೆ ಸದ್ದು ಮಾಡ್ತಿದೆ.